Electronic Arts
Electronic Arts eli EA on yhdysvaltalainen yhtiö, joka tuottaa ja levittää tietokone- ja videopelejä. Yhtiön pääkonttori sijaitsee Redwood Cityssä, Kaliforniassa. Yhtiö perustettiin vuonna 1982, ja yhtiön perustaja ja pitkäaikainen johtaja oli Trip Hawkins. Nykyinen pääjohtaja on Andrew Wilson.
Madden NFL
Madden NFL on EA Sportsin julkaisema pelisarja, jonka aiheena on amerikkalainen jalkapallo. Pelisarja on nimetty jalkapallovalmentaja ja -kommentaattori John Maddenin mukaan. Madden toimi pelissä kommentaattorina vuoteen 2009 asti ja on sen jälkeen tarjonnut sarjalle asiantuntija-apua.